 Ekliziastis 11  Zipụ achịcha gị nelu mmiri, nihi na mgbe ọtụtụ ụbọchị gasịrị ị ga-ahụ ya ọzọ.Kenye mmadụ asaa ma ọ bụ ọbụna mmadụ asatọ ihe, nihi na ị maghị ọdachi a ga-enwe nụwa.Ọ bụrụ na mmiri erujuo nígwé, ọ na-asụ asụ nelu ala; ọ bụrụkwa na osisi adaa nebe ndịda ma ọ bụ nebe ugwu, nebe ahụ osisi ahụ dara ka ọ ga-atọgbọrọ.Onye na-ele ifufe agaghị agha mkpụrụ; onye na-ele ígwé ojii agaghịkwa ewe ihe ubi.Dị nnọọ ka ị na-amaghị otú mmụọ si arụ ọrụ nọkpụkpụ dị nafọ nwaanyị dị ime, notu aka ahụ ka ị na-amaghị ọrụ ezi Chineke, bụ onye na-eme ihe niile.Ghaa mkpụrụ gị nụtụtụ, ekwekwala ka aka gị zuo ike ruo nanyasị; nihi na ị maghị ebe ọ ga-eme nke ọma, ma ọ bụ nebe a ma ọ bụ nebe ahụ, ma ọ bụ na ha abụọ ga-adịcha mma.Ìhè dịkwa ụtọ, ọ dịkwa mma anya ịhụ anyanwụ;nihi na ọ bụrụ na mmadụ adị ndụ ọbụna ọtụtụ afọ, ya ṅụrịa ọṅụ nime afọ niile ahụ. Ya chetakwa ụbọchị ọchịchịrị, ọ bụ ezie na ọ pụrụ ịdị ọtụtụ; ụbọchị niile ndị bịaworo bụ ihe efu.Ṅụrịa ọṅụ, nwa okorobịa, mgbe ị bụ okorobịa, ka obi na-atọkwa gị ụtọ noge ị bụ okorobịa, jeekwa ije dị ka ihe dị gị nobi si dị nakwa dị ka ihe anya gị na-ahụ si dị. Kama mara na ezi Chineke ga-ekpe gị ikpe nihi ihe ndị a niile.Ya mere, wepụ ihe na-enye nsogbu nobi gị, ekwekwala ka ọdachi dakwasị anụ ahụ gị; nihi na oge okorobịa na uju ndụ bụ ihe efu. 